open-index/open-wikipedia-markdown huggingface dataset:
Faliraki

**Faliraki** (Grieks: **Φαληράκι**) is 'n belangrike kusoord op die Griekse eiland Rhodos, in die Dodekanese. Dit is geleë aan Falirakibaai, op die noordoostelike kuslyn, ongeveer 14&nbsp;km suid van Rhodosstad en 10&nbsp;km suidoos van die lughawe, wat sowat 20-30 minute afgeleë is. Dit maak deel uit die van Kallithea-munisipaliteit.

## Toerisme 
Faliraki is een van die toeristesentrums van die eiland. Die historiese geboue van die voormalige Griekse visdorpie het grootliks gewyk voor toerismeontwikkelings. Nogtans word aanliggend aan Faliraki enkele klein, ouer en plaaslikbestuurde verblyfplekke gevind wat nog aan die Faliraki van weleer herinner. Aan die noordekant van Falirakibaai word 'n klipperige landhoof gevind, waaragter die bekende warmwaterbron van Kalithea gevind word. Na die suide is Ladiko en die Anthony Quinn-baai.

Die huidige Faliraki word veral gekenmerk deur die uitgestrekte, effens aflopende sand- en kieselstrand wat aan die noordekant by die voormalige stadskern aansluit. Aan die 5&nbsp;km-lange strandfront word 12 FEE blouvlagstrande aangetref. Sedert die einde van die 1980's is talryke hotelle op die strandfront gebou. Die moderne multiverdiepinghotelle het ook heelwat spysenierings-, disko- en kleiner bedrywe meegebring. Die area is geskik vir watersportaktiwiteite sodat die hotelle 'n verskeidenheid jetski-, roei-, pagaai-, seil- en branderplankaktiwiteite aanbied. Daarbenewens word die waterpark van die Esperiahotelgroep skuins oorkant die Esperos Palace-hotel aangetref, wat onder die grootste waterparke van Europa tel.

As reisbestemming en vertrekpunt vir verdere aktiwiteite is Faliraki goed geleë. So is daar byvoorbeeld vaarbootverkeer na die Akropolis van Lindos. Busroetes deurkruis Faliraki en verbind die oord in minder as 20 minute met Rhodosstad, die hoofstad van die eiland.

Die dorp beskik ook oor 'n nuwerwetse kegelbaan, 'n geskiedenispark en 'n pretpark vir families en jonger kinders. Die dorpsmidde, veral in Julie en Augustus, is bekend vir kroeë en klubs. Benewens tradisionele Griekse cuisine is daar ook restaurante wat Sjinese, Meksikaanse, Italiaanse en Britse geregte verskaf. Aan die strandfront word onder meer kafeterias en toeristewinkels gevind. Die St Apostolos vissershawe is soggens bedrywig wanneer die visserbote hul vangs aflaai, die vaarbote direk na Symi, Lindos, Rhodesstad en strande vertek en die plaaslikes saamtrek vir 'n oggendkoffie.

## Verwysings
Jaroslaf II van Wladimir

**Jaroslaf II** (Russies: Яросла́в II Все́володович, 8 Februarie 1191 – 30 September 1246) was van 1238 tot 1246 grootprins van Wladimir en het gehelp om die land te herstel ná die Mongoolse inval.

Hy was die vierde seun van Wsewolod die Groot Nes en Maria Sjwarnowna. Wsewolod het Pereslawl-Zalesski aan Jaroslaf nagelaat. In ’n konflik tussen sy ouer broers Konstantyn en Joeri, het hy hom by laasgenoemde geskaar. In 1215 het hy prins van Nowgorod geword, maar is daar verslaan. In 1222 het hy Estland binnegeval en vier jaar later het hy Finland verwoes. In 1236 is hy na Kiëf en het hy sy seun, Aleksander Nefski, in die noorde in beheer gelaat.

In 1238, toe die Mongole Kiëf-Roes die eerste keer binneval en sy ouer broer Joeri in ’n veldslag sterf, is Jaroslaf na Wladimir, waar hy gekroon is tot grootprins. Hy het probeer om die stede van Wladimir-Soezdal te herstel ná die verwoesting wat die Mongole gesaai het. In 1243 het Batu Khan hom ontbied. Ná ’n lang konferensie het hy met die khan se seën na Wladimir teruggekeer. Twee jaar later het Güyük Khan hom ontbied. Hy is toe deur die khan se ma, Toregene, vergiftig. ’n Week nadat hy toegelaat is om huis toe te gaan, het hy gesterf.

## Kinders 
Jaroslaf en sy derde vrou, Fedosia Igorewitsj van Rjazan, het minstens 12 kinders gehad, onder andere Aleksander Nefski, Andrei II van Wladimir en Jaroslaf III van Twer.

## Eksterne skakels 
* Jaroslaf in *Medieval lands* deur Charles Cawley.
* 20px|links Hierdie artikel is vertaal vanuit die Engelse Wikipedia
Tijuana

**Tijuana** (Spaans: [tiˈxwana]) is die grootste stad van die Meksikaanse deelstaat Baja California en is op 11 Julie 1889 deur Santiago Argüello gestig. Die stad het 'n bevolking van 1&nbsp;559&nbsp;683 en van 1&nbsp;784&nbsp;034 in die metropolitaanse gebied San Diego/Tijuana in 2010 gehad en het 'n oppervlakte van 637&nbsp;km².

[duimnael|links|[Nasa-Satellietbeeld van San Diego (bokant) en Tijuana (onderkant)]]
[duimnael|links|Die grens tussen [San Diego, Kalifornië (links), en Tijuana, Meksiko (regs)]]
Tijuana is geleë naby die skiereiland Neder-Kalifornië aan die grens tot die Amerikaanse deelstaat Kalifornië suid van die susterstad San Diego en aan die Stille Oseaan.

Die stad is 'n belangrike plek vir Amerikaanse Vlootmatrose en toeriste uit San Diego weens sy historiese plekke en strande. Tijuana is dan ook berug vir onwettige dwelmhandel en prostitusie. Die stad word ook deur die Dwelmoorlog in Meksiko geteister.

## Eksterne skakels 
*  Amptelike webwerf
Wasili van Kostroma

**Wasili** (Russies: Василий Ярославич; 1241–1276) was een van die mins noemenswaardige grootprinse van Wladimir. Hy was die jongste seun van Jaroslaf II van Wladimir en het Kostroma in 1246 by sy oom Swjatoslaf III van Wladimir gekry. As die oudste oorlewende kleinseun van Wsewolod die Groot Nes het hy Vladimir in 1272 gekry en Novgorod die volgende jaar. Hy was een van die eerste prinse wat nie die moeite gedoen het om sy eie stad (dus Kostroma) te verlaat en in Wladimir te gaan bly nie. Sy afstammelinge het ná sy dood in Januarie 1276 nog ’n halfeeu lank oor Kostroma regeer.

20px|linksHierdie artikel is vertaal vanuit die Engelse Wikipedia
Jaroslaf III van Twer

**Jaroslaf III** (Russies: Ярослав Ярославич; 1220 – 9 September 1271) was die eerste prins van Twer en van 1264 tot 1271 die tiende grootprins van Wladimir. Jaroslaf en sy seun Michail het Twer van ’n klein dorpie verander in een van die grootste magsentrums in Middeleeuse Rusland. Al die ander prinse van Twer is afstammelinge van Jaroslaf.

Hy was die seun van Jaroslaf II van Wladimir en die jonger broer van Aleksander Nefski. In 1247, toe hy nog minderjarig was, het hy die dorp Twer van sy oom gekry.

In 1252 het Jaroslaf en sy broer Andrei II Aleksander se hoofstad, Pereslawl-Zalesski, binnegeval. Aleksander het teruggeveg met die hulp van Mongoolse magte en Jaroslaf se kinders gevange geneem. Jaroslaf het na Ladoga gevlug, waar hy deur Nowgorod gevra is om Aleksander as hulle militêre aanvoerder op te volg. Twee jaar later het hy Nowgorod aangevoer teen die Duitse Orde.

Ná Aleksander se dood in 1263 het Jaroslaf en Andrei stry gekry oor wie die volgende grootprins moes word. Hulle het die Goue Horde besoek en hulle het Jaroslaf gekies. Dié het egter in Nowgorod gaan woon en met die dogter van ’n plaaslike bojaar getrou. Verskeie faksies van Nowgorod het teen hom saamgesweer en beplan om sy broer Wasili van Kostroma of Aleksander se seun Dmitri op die troon te plaas.

In 1270 het die leërs van drie prinse naby die dorp Staraja Roessa gereed gestaan om te veg. Die biskop het hulle egter laat versoen. Jaroslaf het Nowgorod aan sy broerskind oorgegee en hom na Sarai, die Mongoolse khans se hoofstad, vergesel. Op 9 September 1271 op pad terug na Twer is hy dood. Hy is ná sy dood in Twer opgevolg deur sy oudste seun, Swjatoslaf, en toe deur ’n beroemder een, Michail.

20px|linksHierdie artikel is vertaal vanuit die Engelse Wikipedia
Volkslied van Peru

Die **Volkslied van Peru**

KOOR

Ons is vry, kan ons altyd
en ontken die lig voor die son
wat versuim om aan die plegtige gelofte te hou
die land wat aan God.

Strophes

Peru se lang-onderdruk
Onheilspellend ketting gesleep;
gevonnis tot wrede slawerny
lang brul stil.
Maar so gou as die heilige huil
Vryheid! op sy oewers is gehoor
skud die traagheid van die slawe,
verneder het sy kop.

En die brul van ruwe kettings
hoor ons drie eeue van die angs,
van die vrye, die heilige huil
hulle het gehoor hoe die wêreld verstom, opgehou het.
Oral San Martin, geswel,
vryheid, vryheid, regeer
en rocking hulle basis in die Andes
bekend gemaak dat hulle ook, in harmonie.

Met sy instroming van mense wakker
en die idee versprei soos 'n bom;
van die landengte om die land van die vuur,
van die vuur streek te vors.
Almal beloof die skakel te breek
Natura geweier om beide wêrelde,
en verbreek die staf dat Spanje
sodat eerzuchtig in beide.

Lima, voldoen aan hierdie plegtige gelofte,
en ernstige, haar woede het.
aanvang van die magteloos tiran,
wat probeer om hul onderdrukking te brei.
In haar poging krieke
en die vore dat die herstel self
opgewek haat en wraak
geërf het van hulle Inca en Here.

Haar landgenote nie meer 'n slaaf
getreurd sy verneder vir drie eeue
kan ons vir ewig vry gelofte
handhawing van sy eie prag.
Ons wapen, so ver ongewapende
is altyd die voeding van die canyon
dat een dag die strand van Iberia
voel die skrik van sy brul.

Op die top van die Andes volhou
die vlag of banier bicolor
eeu wat die moeite kondig
om vry te wees, vir ewig aan ons gegee het.
In sy skaduwee ons lewe rustig,
en die berg by die geboorte van die son,
vernuwe die groot eed
te gee aan die God van Jakob
EscucharLeer fonéticamente

Diccionario - Ver diccionario detallado
Dmitri I van Pereslawl

**Dmitri I** (circa 1250–1294) was van 1276 tot 1281 en weer van 1283 tot 1293 die grootprins van Wladimir.

Dmitri was die tweede oudste seun van Aleksander Nefski. Toe sy ouer broer, Wasili, jonk dood is, was Dmitri die hooferfgenaam van sy beroemde pa. In 1259 reeds het Aleksander hom in beheer van Nowgorod gelaat. Ná Aleksander se dood in 1264 het Nowgorod Dmitri egter na sy geboortestad, Pereslawl-Zalesski, verban omdat hy glo te jonk was.

Vier jaar later, nadat Dmitri 18 jaar oud geword het, is hy in Nowgorod terugverwelkom. Vir die volgende dekade moes hy met sy ooms Jaroslaf III van Twer en Wasili van Kostroma veg om beheer oor Nowgorod. In 1276, toe sy ooms sterf, het hy eindelik die trone van Wladimir en Nowgorod bestyg. Twee jaar later het hy ’n fort by Koporje gestig wat hy self wou regeer. Nowgorod het egter gerebelleer en Dmitri moes Koporje en Nowgorod noodgedwonge verlaat.

Intussen het Dmitri se jonger broer Andrei III van Gorodets na die Goue Horde gegaan en die khan se toestemming gekry om Dmitri as grootprins te vervang. In 1281 het Andrei saamgespan met die prinse van Rostof en Jaroslawl en het hy Dmitri se land verwoes en sy hoofstad, Pereslawl, ingeneem. Dmitri het na Koporje gevlug, maar kon nie Nowgorod se steun kry nie en het verder noord gevlug, moontlik na Skandinawië.

Twee jaar later het Dmitri na Rusland teruggekeer en gevind dat sy grondgebied deur die Mongole en Andrei geplunder is. Hy is daarna na die Swartsee, waar hy Nogai Khan, die grootste vyand van die wettige Goue Horde-khan, Teleboega, ontmoet het. Omdat hy sy mag in Rusland wou vergroot, het Nogai belowe om Dmitri te steun in sy stryd om weer die grootprins te word. Toe Andrei dit hoor, het hy afstand gedoen van Wladimir en Nowgorod en na Gorodets teruggekeer.

In 1285 het Andrei weer Mongoolse magte na Rusland gebring, maar hulle is deur Dmitri en sy bondgenote verslaan. In 1293 het Andrei eindelik daarin geslaag om die Mongole en die Russiese prinse te laat saamspan teen Dmitri. Dmitri wou nie meer die stryd teen sy broer voortsit nie en het in 1293 ’n kloostergelofte afgelê. Hy is die volgende jaar dood.

## Verwysings 
* 20px|links Hierdie artikel is vertaal vanuit die Engelse Wikipedia
Puebla de Zaragoza

**Puebla de Zaragoza** ([ˈpweβla], Spaans: *Heroica Puebla de Zaragoza*, vorige koloniale naam: *Puebla de los Ángeles*; Nahuatl: *Cuetlaxcoapan*) is die hoofstad en grootste stad van die Meksikaanse deelstaat Puebla en dit is op 16 April 1531 deur Spanjaarde onder Fray Julían Garcés en Juan Salmerón gestig. Die stad het in 2020 'n bevolking van 1&nbsp;692&nbsp;181 en van 3&nbsp;199&nbsp;530 in die metropolitaanse gebied gehad en beslaan 'n oppervlakte van 534,32&nbsp;km².

duimnael|links|Die Iglesia de Puebla
duimnael|links|Die Regeringsgebou van die deelstaat Puebla
duimnael|links|Die Portal Hidalgo en die munisipale paleis in die historiese sentrum
Puebla de Zaragoza is geleë net suidoos van die metropolitaanse gebied van Meksikostad en word deur die twee aktiewe vulkane Iztaccíhuatl en Popocatépetl van die hoofstad geskei. Puebla de Zaragoza is die vierde grootste stad van Meksiko ná Meksikostad, Guadalajara en Monterrey.

Ná die Meksikaanse Onafhanklikheidsoorlog het die stad 'n belangrike kulturele sentrum van dié land geword. Die Spaanse naam Heroica Puebla de Zaragoza is afgelei van 'n Meksikaanse oorwinning tydens die Franse inval in 1862. Puebla de Zaragoza word beskou as een van die mooiste stede van Meksiko, met geboue, wat dateer uit die koloniale tydperk asook moderne Meksikaanse argitektuur. Die historiese sentrum van Puebla de Zaragoza is in 1987 deur Unesco as wêrelderfenisgebied gelys. Dit was een van die gasheerstede tydens beide die FIFA Sokker-Wêreldbekertoernooi in 1970 en FIFA Sokker-Wêreldbekertoernooi in 1986.

## Eksterne skakels 
*  
*  Amptelike webwerf
*   Amptelike Unesco-bladsy
Panaitios

**Panaitios** (Grieks: **Παναίτιος**; ca. 185/180 – ca. 110/09 v.C.) van Rhodos was 'n stoïsynse filosoof. Hy was 'n leerling van Diogenes van Babilon en Antipater van Tarsus in Athene, voordat hy na Rome verhuis het, waar hy baie gedoen het om die stoïese doktrines aan die stad bekend te stel. Na die dood van Scipio in 129 v.C., het hy na die stoïsynse skool in Athene teruggekeer, waarvan hy die laaste onbetwiste skolarg, (skoolhoof) was. Met Panaitios het stoïsisme meer eklekties geword. Sy mees beroemde werk was *Omtrent Pligte*, die hoofbron wat deur Cicero in sy werk oor dieselfde onderwerp geraadpleeg is. Sy vernaamste leerling en dissipel in filosofie was Poseidonios.

## Verwysings
Andrei III van Gorodets

**Andrei III** (c. 1255 – 27 Julie 1304) was van 1293 tot 1304 die grootprins van Wladimir. Hy was die seun van Aleksander Nefski en het die dorp Gorodets aan die Wolga van sy pa geërf. In 1276 het hy Kostroma by sy besittings gevoeg en daarna probeer om Wladimir oor te neem.

In 1281 het hy na die Goue Horde gegaan en die khan se toestemming gekry om sy ouer broer Dmitri as grootprins te vervang. Hy het met die prinse van Rostof en Jaroslawl saamgespan en Dmitri se land verwoes en sy hoofstad, Pereslawl, ingeneem.

Twee jaar later het Dmitri na Rusland teruggekeer. Hy is na die Swartsee, waar hy Nogai Khan, die grootste vyand van die wettige Goue Horde-khan, Teleboega, ontmoet het. Omdat hy sy mag in Rusland wou vergroot, het Nogai belowe om Dmitri te steun in sy stryd om weer die grootprins te word. Toe Andrei dit hoor, het hy afstand gedoen van Wladimir en Nowgorod en na Gorodets teruggekeer.

In 1285 het Andrei weer Mongoolse magte na Rusland gebring, maar hulle is deur Dmitri en sy bondgenote verdryf. In 1293 het Andrei eindelik daarin geslaag om die Mongole en die Russiese prinse te laat saamspan teen Dmitri. Dmitri wou nie meer die stryd teen sy broer voortsit nie en het in 1293 geabdikeer.

Selfs toe Andrei die grootprins van Wladimir was, het hy in Gorodets gewoon. In die laaste dekade van sy bewind het hy ’n stryd gevoer teen ’n bondgenootskap van Daniil van Moskou, Michail van Twer en Iwan van Pereslawl.

## Eksterne skakels 
* 20px|links Hierdie artikel is vertaal vanuit die Engelse Wikipedia
Seisachtheia

[duimnael|150px|regs|[Solon het die wette vir skuldverligting deurgevoer]]
**Seisachtheia** (Grieks: **σεισάχθεια**, van *seiein*, om te skud, en *achthos*, 'n las, d.w.s. die afskud van laste) was 'n stel wette wat deur die Atheense wetgewer Solon ingestel is, ten einde die wydverspreide lyfeienskap en vorme van slawerny af te skaf wat in Athene van die 6de eeu v.C. buitensporig toegeneem het, deur middel van skuldverligting. Volgens Aristoteles se *Grondwet van die Atheners*, het skuldenaars onder die voorafgaande regstatus, hulle land afgestaan aan skuldeisers, wanneer hulle nie oor die vermoë vir terugbetaling beskik het nie, en *hektemoroi* geword, oftewel lyfeienes wat hul voormalige eiendom bewerk het, en 'n sesde van die opbrengs aan hul skuldeisers afgestaan het. Sou die skuld die gewaardeerde waarde van die skuldenaar se totale bates oorskry, sou die skuldenaar en sy familie almal die skuldeiser se slawe word. Dieselde sou gebeur indien 'n man sou versaak op skuld waarvan die ooreengekome kollateraal, die skuldenaar se persoonlike vryheid was.

Die *seisachtheia*-wette het alle uitstaande skulde onmiddellik ter syde gestel, terugwerkend alle voorheen verknegde skuldenaars bevry, die gekonfiskeerde eiendomme van die onderhoriges aan die *hektemorioi* terugbesorg, en die aanbieding van persoonlike vryheid as kollateraal verbied in alle toekomstige skulde. 'n Maksimumperk op die grootte van eiendom is ook ingestel, ongeag die wetlike wyse waarop dit bekom is (insluitend deur 'n huwelik), gemik op die voorkoming van die buitensporige opbou van land deur invloedryke families.
Santa Cruz de la Sierra

duimnael|links|Basílica Menor de San Lorenzo
duimnael|links|Catedral Metropolitana o Basilica Menor de San Lorenzo
**Santa Cruz de la Sierra** is die grootste stad van Bolivië voor die regeringsetel La Paz en die hoofstad Sucre en is op 26 Februarie 1561 van Ñuflo de Chaves gestig. Die stad het 'n bevolking van 1&nbsp;594&nbsp;926 en van 1&nbsp;862&nbsp;911 in die metropolitaanse gebied in 2009 gehad en het 'n oppervlakte van 325,57 km². Die stad is die hoofstad van die gelyknamige suid-westelike department.
Eusebius van Caesarea

**Eusebius van Caesarea**, c. 263–339 n.C., ook genoem *Eusebius Pamphili*, het die biskop van Caesarea in Palestina geword om en by die jaar 314. Eusebius, historikus, eksegeet en polemiekus, is een van die meer bekende kerkvaders. Hy (saam met Pamphilus) was 'n geleerde van die Bybelse kanon. Hy het geskryf in die *Demonstrasies van die Evangelie*, *Voorbereidings vir die Evangelie*, en *Omtrent Teenstrydighede in die Evangelies*, almal studies van die Bybelse teks. As "Vader van Kerkgeskiedenis" was hy die samesteller van die *Kerkgeskiedenis*, *Omtrent die Lewe van Pamphilus*, die *Kroniek* en *Omtrent die Martelare*.

## Eksterne skakels
Evangelie

[duimnael|174px|regs|Die sogenaamde P52: 'n [papirusfragment uit 'n kodeks van ongeveer 90-160 n.C.. Die fragment is een van die eerste bekende manuskripte van die Nuwe Testament.]]

'n **Evangelie** is 'n geskrif wat 'n beskrywing bied van die lewe, bediening, dood, begrafnis en opstanding van Jesus. Die woord word hoofsaaklik gebruik om te verwys na die vier **kanonieke evangelies**: die Evangelie volgens Matteus, Evangelie volgens Markus, Evangelie volgens Lukas en die Evangelie volgens Johannes, alhoewel die benaming ook vir nie-kanonieke geskrifte aangewend word soos die Evangelie van Tomas. Die benaming "evangelie" verwys ook na die boodskap self, soos saamgevat deur die vier evangelies, of deur die hele Nuwe Testament. Die woord "evangelie" kom van die Griekse woord "euangelion" (εὐαγγέλιον) wat 'goeie (blye) boodskap' beteken.

## Nuwe Testamentiese apokriewe 
Die volgende Evangelies vorm nie deel van die Bybel nie en het slegs Apokriewe waarde:
* Evangelie van die Ebioniete
* Evangelie van die Hebreërs
* Evangelie van Nikodemus
* Evangelie van Petrus
* Kindheidsevangelie van Tomas
* Proto-Evangelie van Jakobus
* Evangelie van Maria
* Evangelie van Filippus
* Evangelie van Tomas
Koningskwessie

Die term **Koningskwessie** (Nederlands: *Koningskwestie*, Frans: *Question royale*) verwys na die politieke gebeure rondom die terugkeer van die Belgiese koning Leopold III ná die Tweede Wêreldoorlog en dek die tydperk tussen 7 Mei 1945 en 17 Julie 1951. Toe die krisis in 1950 sy hoogtepunt bereik het, het in die nywerheidsgordel van Sambre-et-Meuse in Wallonië bloedige onluste uitgebreek. Tussen 20 en 26 Julie is 'n reeks aanslae gepleeg. In die volgstroom van die onluste is 'n algemene staking uitgeroep waartydens die land nog eens geweldpleging ondervind het.

## Agtergrond 
duimnael|250px|'n Gedenkplaat in Grâce-Berleur herinner aan die vier slagoffers van die Rykswag-skietery in 1950
Ná die Duitse inval in België het koning Leopold III besluit om in die land te bly waar hy 'n twyfelagtige houding teenoor die besetters ingeneem het – hy is deur baie as kollaborateur afgestempel. Ná die bevryding van België het veral Franssprekendes en linkse partye hulle teen Leopold III se voortgesette koningskap uitgespreek, terwyl baie Vlaminge en aanhangers van die Rooms-Katolieke Kerk die koning steeds ondersteun het.

In die referendum wat op 16 Maart 1950 gehou is – die enigste in die geskiedenis van België – het 57 persent hulle ten gunste van Leopold III se terugkeer uitgespreek. Die land was egter langs taallyne verdeel oor die koningskwessie: 72 persent van die Nederlandssprekende Vlaamse bevolking het ten gunste van Leopold III gestem, maar 53 persent van alle Brusselaars en 58 persent van die Franssprekende Waalse bevolking was ten gunste van sy bedanking. Dit was duidelik dat die uitslag van die referendum deur die demografiese verhouding tussen Vlaminge en Wale bepaal is.

Ná Leopold III se teruggkeer het in die nywerheidsgordel van Wallonië swaar onluste uitgebreek. Meer as 700&nbsp;000 werkers het aan 'n algemene staking deelgeneem. Vier mense het gesterf toe die Rykswag op 30 Julie in Grâce-Berleur op betogers gevuur het.

Uiteindelik het Leopold III ten gunste van sy seun Baudouin (Boudewyn) afstand van die troon gedoen – 'n besluit wat in Vlaamse en Katolieke kringe as 'n belediging vir Vlaandere opgevat is. Die kloof tussen Vlaminge en Wale het vervolgens dieper en wyer geword.

## Bronnelys 
* Claus Hecking: *Das politische System Belgiens*. Opladen: Leske + Budrich 2003, bl. 42–43
Stiermarke

**Stiermarke** (Duits: *Steiermark*, Sloweens: *Štajerskais*) is 'n deelstaat van Oostenryk. Die hoofstad Graz is met 'n bevolking van 273&nbsp;838 ook die grootste stad van Stiermarke.

## Distrikte 
## Stede 
|

|}

## Sien ook 
* Stiermarkse Grand Prix (tweekeer gehou)

## Verwysings 
## Eksterne skakels 
*  
*  Amptelike webwerf
*  *Steiermark Tourismus*
*
Solon

**Solon** (Grieks: **Σόλων**, c. 638 v.C.&ndash;558 v.C.) was 'n Atheense staatsman, wetgewer en digter. Hy word veral onthou vir sy voorgestelde wetgewing teen politiese, ekonomiese en morele verval in argaïese Athene. Sy hervormings was oor die korttermyn nie geslaagd nie, tog word die grondlegging van die Atheense demokrasie dikwels aan hom toegeskryf.

Kennis van Solon word beperk deur die gebrek aan dokumentêre en argeologiese getuienis betrefffende Athene in die vroeë 6de eeu v.C.. Hy het vir plesier gedig, as patriotiese propaganda, en ter verdediging van sy grondwetlike hervormings. Sy werke oorleef slegs in fragmente, en blyk interpolasies van latere outeurs in te sluit. Dit is verder moontlik dat fragmente verkeerdelik aan hom toegeskryf word (sien Solon die hervormer en digter). Antieke outeurs soos Herodotos en Plutarchus is die vernaamste bronne van inligting, alhoewel hulle eeue na sy afsterwe oor Solon geskryf het — terwyl geskiedenis op hierdie tydstippe geensins 'n akademiese dissipline was nie (sien byvoorbeeld Anekdotes).  Vierde-eeuse redenaars, soos Aischines, het geneig om aan Solon al hul eietydse, alhoewel veel latere, wette toe te dig.  Argeologie onthul 'n skemering van Solon se era in die vorm van fragmentariese inskripsies, maar weinig verder. Vir sekere geleerdes bestaan ons 'kennis' van Solon en sy tye grootliks uit 'n fiktiewe konstruksie, gebaseer op onvoldoende getuienis terwyl ander vertrou dat daar oor 'n substansieële liggaam van werklike kennis beskik word. Solon en sy tye hou dan 'n besondere uitdaging in vir geskiedenisstudente as 'n toets van die beperkings en aard van historiese argumentering.

## Sien ook 
* Seisachtheia

## Verwysings
Ducasse de Mons

duimnael|regs|250px|Die "Prosessie van die Goue Praalwa"
Die **Ducasse de Mons** is 'n fees wat op ou tradisies baseer en elke jaar in die Belgiese stad Mons (Hainaut, Wallonië) plaasvind. Dikwels word na die fees ook as ***le Doudou*** verwys - hierdie naam is van 'n tradisionele wysie afgelei wat gedurende die fees gespeel word.

Die oorspronge van die Ducasse de Mons strek meer as 650 jaar terug. Die feesvierings begin soggens by die kapittelkerk Sainte-Waudru met 'n groot prosessie deur die strate van Mons. Die prosessie word sedert 'n groot pesepidemie gehou - destyds het die inwoners van Mons die heilige Waudru om bystand aangeroep. Die epidemie is inderdaad ingeperk, en as dankbetuiging het die bevolking sedertdien jaarliks 'n prosessie gehou. Intussen het dit eerder 'n historiese as 'n religieuse betekenis. Maar die Goue Praalwa, waarop 'n skryn met Waudru se relikwieë vervoer word, ry steeds agter die prosessie van gelowiges.

Ná die prosessie word orals die wysie *Doudou* gespeel, en op die Grand-Place of Groot Markplein van Mons word 'n Middeleeuse toneelstuk opgevoer - die verhaal van Sint Joris en die draak. Die berede heilige se oorwinning oor die draak versinnebeeld die oorwinning van goed oor kwaad.

UNESCO het die Ducasse de Mons in November 2005 as een van die Meesterwerke van die Mondelinge en Immateriële Erfenis van die Mensdom erken.
Mons (dubbelsinnigheid)

**Mons** kan verwys na (1) nedersettings in Franssprekende lande, (2) die Latynse woord vir "berg" en (3) in die eksogeologie,  na bergpieke en ander buite-aardse formasies.

## België 
* Mons, 'n stad in Wallonië

## Frankryk 
* Mons, 'n nedersetting in Charente
* Mons, 'n nedersetting in Charente-Maritime
* Mons, 'n nedersetting in Gard
* Mons, 'n nedersetting in Haute-Garonne
* Mons, 'n nedersetting in Hérault
* Mons, 'n nedersetting in Puy-de-Dôme
* Mons, 'n nedersetting in Var

## Taalwetenskap 
* **Mons** is die Latynse term vir "berg, gebergte" (genitief *montis*). Hiervan is onder meer die Franse *mont*, die Italiaanse *monte* en die Engelse *mount* afgelei.

## Eksogeologie 
* Mons kan in die eksogeologie onder meer na bergpieke of vulkane op die planeet Mars verwys, waaronder Olympus Mons, Elysium Mons en Pavonis Mons.
Johan Steyn

**Johan Steyn** (1955 -) is die hoofleraar van AGS Kaleideo. Die gemeente is in Kemptonpark. Hy is alreeds dekades 'n leraar en word as een van die 'groot geeste' in die kerk beskou.

## Opleiding 
Johan het regte gaan studeer by RAU (nou UJ). Na voltooiing van sy graad het hy egter gevoel dat hy geroepe is vir 'n loopbaan as leraar. Hy skryf dus in by die AGS Teologiese Kollege en voltooi sy Diploma in Teologie.

## Geskiedenis in die kerk 
Johan word kort na sy ordening beroep as mede-leraar, na Kemptonpark gemeente. Na 'n tyd word hy die hoofleraar. Die gemeente verander sy naam na Immanuel en groei sterk in getalle onder sy leiding. 'n Nuwe kerk word ook gebou. Na 'n hele klompie jare in die gemeente aanvaar Johan 'n beroep na Windhoek in Namibië. Dis 'n tyd van groot uitdagings vir hom en sy gesin, maar hy kwyt hom goed van sy taak. Die gemeente se naam word ook verander na Immanuel Windhoek. Na 'n paar jaar word Johan beroep na Doxa Deo in Tswhane, as vaderfiguur vir die pastore in die Doxa streek. Na omtrent 2 jaar werk die situasie so uit dat hy die hoofleraar word van die AGS Kempton Noord. Die gemeente se naam word later verander na AGS Kaleideo. Johan se vorige gemeente Immanuel vra ook in hierdie tyd om deel te word van Kaleideo.

## Ander rolle in die kerk 
Johan is ook die voorsitter van die virtuele streek Familia Dei.

## Bediening 
Johan is 'n sterk leraar. Hy het ook 'n profetiese bediening.
Mons, Var

**Mons** (*Mouns* in Provensaals) is 'n nedersetting in die Suidoos-Franse département Var en die administratiewe gewes   Provence-Alpes-Côte d'Azur.

Mons is as versterkte dorp op 'n reusagtige rots gebou wat 'n indrukwekkende panoramiese uitsig oor die Middellandse See, die Lérins-eilande, die bergreeks Massif des Maures en op helder dae ook oor die eiland Korsika bied. Die bevolking van die afgeleë dorp was oorspronklik selfversorgend.
Sudervė

**Sudervė** is 'n Litause nedersetting in die Vilnius-distriksmunisipaliteit, sowat 15 kilometer noordwes van die stadsrand van Vilnius en 8 kilometer van die snelweg tussen Vilnius en Panevėžys af geleë.

Die dorp met 'n bevolking van sowat 350 het in die verlede veral vir sy dorpskerk bekend gestaan wat in die vroeë 19de eeu volgens ontwerpe van die argitek Laurynas Gucevičius in 'n Pseudo-Romaanse styl opgerig is. Danksy die ligging naby die Riešė- en Vilnoja-mere en die oprigting van 'n hotelkompleks het Sudervė sedert 2001 tot 'n toeristetrekpleister ontwikkel.

## Eksterne skakels
Ciudad Juárez

duimnael|links|Satellietbeeld van Ciudad Juárez (onderkant) en El Paso (bokant).
[duimnael|links|Die [Rio Grande vorm die grens tussen Ciudad Juárez, Chihuahua (regs), en El Paso, Texas (links).]]
duimnael|links|Die katedraal en missie van Ciudad Juárez.
**Ciudad Juárez** ([sjuˈðad ˈxwaɾes]) is 'n groot stad in die noord-weste van die Meksikaanse deelstaat Chihuahua en is op 8 Desember 1659 deur Spanjaarde onder Fray García de San Francisco as *Presidio Paso del Norte* gestig. Die stad het 'n bevolking van 1&nbsp;321&nbsp;004 en 2&nbsp;031&nbsp;319 in die metropolitaanse gebied Ciudad Juárez/El Paso in 2010 gehad, met 'n oppervlakte van 188 km².

Ciudad Juárez is geleë aan die grens van die Verenigde State van Amerika naby El Paso en word sedert die Meksikaanse nederlaag in die oorlog teen die VSA in 1848 deur die Rio Grande van die noordelike susterstad geskei. Vanaf Ciudad Juárez tot by die Golf van Meksiko vorm die Rio Grande die grens tussen die twee lande. In 1888 is die stad na die Meksikaanse president Benito Juárez (1806-1872) vernoem. Tydens die Meksikaanse Rewolusie het Ciudad Juárez as 'n belangrike strategiese punt gedien.

Sedert die stigting van die NAFTA saam met Kanada en die VSA op 1 Januarie 1994 het die stad 'n demografiese groei ervaar, veral uit die noordelike susterstad El Paso. Sedert die begin van die Dwelm-oorlog op 11 Desember 2006 is Ciudad Juárez die stad ​​met die meeste moorde. Elke dag word gemiddeld sewe mense deur Meksikaanse dwelmkartelle in die stad vermoor.
Fleur Agema

**Marie-Fleur (Fleur) Agema** (gebore 16 September 1976 in Purmerend) is 'n Nederlandse politikus wat aan die politieke party Party vir die Vryheid (PVV) behoort. Sedert 2 Julie 2024 is sy die minister van Volksgesondheid, Welsyn en Sport en eerste adjunk-premier in die Schoof-kabinet.

Van 2003 tot 2007 was sy 'n lid van die Provinsiale State van Noord-Holland, tot 2004 voor die Lys Pim Fortuyn (LPF), daarna as partylose.

Van 30 November 2006 tot 2 Julie 2024 was sy 'n lid van die Tweede Kamer van die State-Generaal gewees.

Agema het argitektuur gestudeer en by 'n argitekteburo gewerk. Sy het 'n relasie met Léon de Jong, 'n voormalig lid van die Tweede Kamer vir die PVV.

## Eksterne skakels 
*  Eie webwerf
*  M. (Fleur) Agema, Parlement.com
Barranquilla

duimnael|links|Maria Reina

**Barranquilla** is die vierde grootste stad van Colombia en is op 7 April 1813 gestig. Die stad het 'n bevolking van 1&nbsp;148&nbsp;506 en van 1&nbsp;821&nbsp;517 in die metropolitaanse gebied in 2005 gehad en het 'n oppervlakte van 166 km². Die stad is die hoofstad van die noordelike Atlántico Department en is die belangrikste hawestad aan die kus van die Karibiese See.
Cali

duimnael|links|La Merced

**Cali** (Spaans Santiago de Cali) is 'n groot stad in die weste van Colombia wat op 25 Julie 1536 deur Sebastián de Belalcázar gestig is. Die stad het 'n bevolking van 2&nbsp;068&nbsp;386 en van 2&nbsp;730&nbsp;796 in die metropolitaanse gebied in 2005 gehad en het 'n oppervlakte van 562 km². Die stad is die hoofstad van die westelike department Valle del Cauca.
Harding (dubbelsinnig)

**Harding** kan verwys na:
## Suid-Afrika 
*Harding, KwaZulu-Natal; 'n dorp in Suid-Afrika.

## Australië 
*Hardingrivier

## Verenigde State 
* Harding, Minnesota
* Harding Township, New Jersey
* Harding, Wisconsin
Vung Tau

duimnael|links|250px|Vung Tau in Viëtnam

**Vungtau** (Viëtnamees: *Vũng Tàu*) is 'n stad in die suide van Viëtnam met 'n bevolking van ongeveer 300&nbsp;000 mense (2008). Dit is 120 km van Ho Chi Minh-stad (voorheen Saigon) geleë. Dit is 'n petroleum-sentrum van Viëtnam en 'n toerisme-bestemming, met 'n paar mooi strande.
Plumstead

**Plumstead** is 'n voorstad in suidelike Kaapstad.

## Demografie 
Volgens die 2011-sensus, het Plumstead 'n bevolking van 20&nbsp;178 gehad.

;Etniese groepe 

;Tale

## Verwysings
Vorarlberg

**Vorarlberg** is die mees westelike en, ten opsigte van sy oppervlakte en bevolking, op een na ook die kleinste deelstaat van die Republiek Oostenryk. Bregenz is die hoofstad met 27&nbsp;726 inwoners, terwyl Dornbirn met 'n bevolking van 45&nbsp;520 die grootste nedersetting in die deelstaat is.

duimnael|links|Uitsig oor die Switserse Alpe anderkant die grens vanuit die bergpiek Oberfallenberg naby Dornbirn
duimnael|links|'n Steil berghelling
duimnael|links|Uitsig oor Stuben en die Arlbergpas teen skemertyd
duimnael|links|Uitsig vanaf die Vorarlbergse bergpiek Sulzberg oor die Switserse Alpsteinreeks met die bergpiek Säntis (oor 'n afstand van 53&nbsp;km in westelike rigting geleë), met digte mis oor die Rynvallei
Die gebied van die huidige deelstaat het sy eie streeksidentiteit eers relatief laat en nie voor die 19de eeu ontwikkel nie. Die landsnaam (waarvan die klemtoon in Oostenryk gewoonlik op die tweede, in Duitsland dikwels ook op die eerste sillabe val) is afgelei van die vroeër strategies belangrike Arlberg-bergpas. Vanuit die perspektief van die ou ryk en die Huis van Habsburg se stamkasteel in die Switserse kanton Aargau is die gebied "voor" die bergpiek Arlberg geleë. Die naam Vorarlberg word sedert die middel van die 18de eeu gebruik.

In kulturele opsig verskil Vorarlberg merkbaar van die ander Oostenrykse deelstate. So word hier Hoogalemanniese dialekte (Vorarlbergs) gepraat wat, behalwe vir kleiner taaleilande in Tirol, nie elders in Oostenryk voorkom nie en nou verwant is aan Hoogalemanniese dialekte in die suide van Suidwes-Duitsland en Switserland. Dit weerspieël die vestiging van Alemanniese setlaars in die gebied, terwyl die meerderheid Oostenrykers in die deelstate oos van Vorarlberg nasate van Middeleeuse Beierse koloniste is en Beiers-Oostenrykse dialekte praat. Geografies maak Vorarlberg deel uit van die Ryn se dreineringsgebied, terwyl die res van die land – met klein uitsonderings – deur die Donau gedreineer word.

## Administratiewe distrikte 
## Verwysings 
## Eksterne skakels 
*  
*  Amptelike webwerf
*  *Urlaub in Österreich Vorarlberg*
*
Llandudno

**Llandudno** is 'n voorstad in die weste van Kaapstad, vernoem na die gelyknamige dorp in Noord-Wallis.

## Demografie 
Volgens die 2011-sensus, het Llandudno 'n inwonertal van 571.

;Etniese groepe 

;Tale

## Verwysings
Zapopan

**Zapopan** (Spaans: [saˈpopan], amptelik: *Ciudad de Zapopan*) is die tweede grootste stad van die Meksikaanse deelstaat Jalisco ná die hoofstad Guadalajara en dit is op 8 Desember 1541 deur Spanjaarde gestig. Die stad het in 2020 'n bevolking van 1&nbsp;476&nbsp;491 en van 5&nbsp;002&nbsp;466 in die metropolitaanse gebied Guadalajara/Zapopan gehad en beslaan 'n oppervlakte van 893,15&nbsp;km².

duimnael|links|Kaart van die metropolitaanse gebied Guadalajara/Zapopan
duimnael|links|Die katedraal van Zapopan
Zapopan is geleë net noordwestelik van Guadalajara, noordwes van Meksikostad en suidwes van León. Die stad staan veral bekend vir die maagd van Zapopan, 'n beeld van die Maagd Maria, wat in die 16de eeu geskilder is. Die beeld in die katedraal is deur verskeie Rooms-Katolieke pouse erken en besoek, soos deur Pous Johannes Paulus II. Dit was een van die gasheerstede tydens die FIFA Sokker-Wêreldbekertoernooi in 1986.

Die naam is afgelei van die Nahuatl-woorde "tzapotl", wat beteken *ander sapote-bome*, en "pan" vir *tussen*.

## Eksterne skakels 
*  Amptelike webwerf
Joeri III van Moskou

**Joeri III van Moskou** (Russies: Юрий Данилович; 1281 – 21 November 1325) was van 1303–1325 prins van Moskou en van 1317 af grootprins van Wladimir.

Joeri was die oudste seun van Daniil, die eerste prins van Moskou. Sy eerste groot taak was om Pereslawl-Zalesski te verdedig teen Andrei III van Gorodets. Ná Andrei se dood die volgende jaar was Joeri in ’n stryd gewikkel met Michail van Twer vir die amp van grootprins van Wladimir. Terwyl Twer se leër Pereslawl en Moskou self beset het, het Michail na die Goue Horde gegaan waar die Mongoolse khan hom aangestel het as die Russiese grootprins.

In 1314 het Joeri ’n militêre verbond met Nowgorod gesluit teen Michail. In 1315 is Joeri na die Goue Horde, waar hy ná twee jaar ’n verbond met khan Oezbeg gesluit het en met sy suster getroud is. Oezbeg het hom gesteun in sy stryd teen Michail en hom aangestel as grootprins van Wladimir. Michail het hom egter verslaan en sy vrou, die khan se suster, gevange geneem. Joeri het na Nowgorod gevlug. Intussen is sy vrou skielik in Michail se sorg dood en laasgenoemde is van haar moord beskuldig, hoewel dit onwaarskynlik was, want hy moes geweet het dit sou hom polities skaad. Hy is ook daarvan beskuldig dat hy belasting van die khan weerhou en die Mongole teengestaan het. Michail is voor die khan gedaag en op 22&nbsp;November 1318 tereggestel.

Joeri, wat ongewild was onder die ander prinse en die res van die bevolking, het in 1319 na Rusland teruggekeer. Hy moes nou die belasting vir die khan invorder. Michail se seun en opvolger, Dmitri van Twer, het hom egter steeds teengestaan. In 1322 het Dmitri die Goue Horde besoek en die khan oorreed dat Joeri ’n groot deel van die belasting vir homself hou. Joeri is voor die khan gedaag, maar is voor ’n amptelike ondersoek deur Dmitri vermoor. Agt maande later is Dmitri self in die Goue Horde vermoor.

## Verwysings 
* 20px|links Hierdie artikel is vertaal vanuit die Engelse Wikipedia
Soignies

**Soignies** ([swa'ɲi]), Nederlands: *Zinnik*, Pikardies en Wallonies: *Sougniye*, is 'n Belgiese stad en munisipaliteit in die Waalse provinsie Hainaut. Die munisipale gebied het sowat 26&nbsp;000 inwoners (2010) en 'n oppervlakte van 110 km².

## Etimologie 
Die naam *Soignies* het sy oorsprong in die Keltiese *sagunnia* wat later na *Sunniacum* gelatiniseer is en "nedersetting aan die Senne-rivier" beteken.

## Geografie 
Die huidige munisipaliteit Soignies behels naas die naamgewende stad die dorpe Casteau in die suide; Chaussée-Notre-Dame-Louvignies, Horrues, Neufvilles in die weste; Naast en Thieusies in die suidooste.
Michail van Twer

**Michail van Twer** (Russies: Михаил Ярославич; 1271 – 22 November 1318), ook bekend as **Michail Jaroslawitsj** of **sint Michail**, was van 1285 ’n prins van Twer. Hy het van 1304 tot 1314 en weer van 1315 tot 1318 as grootprins van Wladimir regeer. Hy is deur die Russies-Ortodokse Kerk tot heilige verklaar.

## Bewind 
Michail was die tweede oudste seun van Jaroslaf III van Twer, die jongste broer van Aleksander Nefski, en het hom in 1285 as prins van Twer opgevolg. Ná die dood van Andrei III van Gorodets (Aleksander Nefski se seun en Jaroslaf se broerskind) het hy hom in 1304 opgevolg as grootprins van Wladimir.

Aangesien Michail die wettige erfgenaam was en sy amp deur Tochta, die khan van die Mongoolse Goue Horde, bevestig is, het Michail ’n reeks terugslae beleef wat daartoe gelei het dat hy sy amp verloor het, ook in ’n mate vir sy nageslag. Hy is, soos die meeste grootprinse van Wladimir, in 1309 aanvaar as prins van Nowgorod, maar hy het teen Nowgorod geveg. Hy het selfs sy luitenante aan Nowgorod onttrek en in 1312 gekeer dat graan die stad binnegaan. Hoewel hy op goeie voet was met Tochta, en aanvanklik met sy opvolger, Oezbeg (Michail het Oezbeg se opvolging in 1313 gesteun en tot in 1315 in die khan se hoofstad, Sarai, gebly), het hy eindelik invloed verloor ten gunste van Joeri III van Moskou, wie se steun toegeneem het in Nowgorod terwyl Michail in Sarai was. Michail het eindelik in 1316 met Mongoolse hulp beheer oor die stad gekry, maar die volgende jaar het Oezbeg sy steun toegesê aan Joeri, wat ook met Oezbeg se suster getrou het.

Nadat Joeri die grootprins van Wladimir geword het, het die khan sy leër gestuur om hom te help in sy stryd teen Michail. Op 22&nbsp;Desember 1317 het Michail vir Joeri verslaan en sy vrou, die khan se suster, gevange geneem. Toe sy in sy sorg sterf, is hy vir haar moord verantwoordelik gehou, hoewel dit onwaarskynlik is dat hy daarvoor verantwoordelik was, want hy moes geweet het dit sou hom polities skaad. Hy is ook daarvan beskuldig dat hy belasting van die khan weerhou en teen die Mongole geveg het. Michail is voor die khan geroep en op 22&nbsp;November 1318 tereggestel.

## Familie 
In 1294 is Michail getroud met prinses Anna van Rostof, dogter van prins Dimitri van Rostof. Hulle het vyf kinders gehad:
# Dmitri van Twer (1299–1326)
# Aleksander van Twer (1301–1339)
# Konstantin van Twer (1306–1346)
# Wasili van Kasjin (dood ná 1368)
# Fjodora

Michail se seuns en opvolgers Dmitri en Aleksander, asook Aleksander se oudste seun, Michail, is ook in die Horde vermoor. Die Twer-erfgename het hulle die gramskap van khan op die hals gehaal ten gunste van die Moskouse prinse, wat in die twee jaar ná 1317 grootprinse was.

Michail se vrou het ná sy dood ’n non geword en is op 2&nbsp;Oktober 1368 oorlede. Sy is in 1677 deur die Russies-Ortodokse Kerk as heilige verklaar as Anna van Kasjin.

## Verwysings 
## Eksterne skakels 
*  Biografie
*  Biografie 
* 20px|links Hierdie artikel is vertaal vanuit die Engelse Wikipedia
Saint-Ghislain

**Saint-Ghislain**, Pikardies: *Sint-Guilin*, is 'n Belgiese stad en munisipaliteit in die Waalse provinsie Hainaut. Die stad is in die noorde van die historiese mynboustreek Borinage geleë - sowat tien kilometer wes van die middestad van Mons. Die munisipale gebied het sowat 23&nbsp;000 inwoners (2010) en 'n oppervlakte van 70 km².

Na Saint-Ghislain word dikwels as die (nie-amptelike) 'hoofstad van Borinage' verwys.

## Geskiedenis 
### Hoë Middeleeue 
Saint-Ghislain se geskiedenis strek terug na omstreeks 650 toe die monnik Ghislain die plaaslike klooster gestig het. Daar is min bekend oor sy herkoms en lewe, maar hy was - na aanleiding van sy voornaam - waarskynlik 'n boorling van Duitsland. Sekere bronne dui - ondanks die Germaanse etimologie van sy naam - Griekeland as sy geboorteland aan.

Saint-Ghislain het 'n kerk ter ere van Sint Pieter en Sint Paulus opgerig, en sy klooster was binnekort 'n geestelike trekpleister vir 'n aantal koinobiete wat by die monastiese gemeenskap aangesluit het. Ghislain is op 6 Oktober 680 in sy klooster oorlede.

Die Franse koning Dagobert I het sekere voorregte aan die gemeenskap verleen wat tot 'n florerende Bendediktyne-abdy sou ontwikkel. Volgens oorlewerings het Karel die Grote op versoek van sy vader, ab Éléphas, 'n indrukwekkende kloosterkerk vir die abdy laat bou. Dit is in die 11de eeu tydens 'n Noormanne-inval vernietig.

Die nedersetting, wat geleidelik rondom die abdy gegroei het, het aanvanklik nog as Cella bekend gestaan. Dié naam het later in vergetelheid verdwyn, en die dorp is na sy stigter vernoem. Die abdy van Saint-Ghislain het as geestelike en wêreldlike landsheer van die nedersetting gefungeer. Sy wapen het heraldiese simbole van sowel Frankryk asook die Heilige Romeinse Ryk behels.

Die uitbou van die klooster en die wyding van 'n kerk teen die begin van die 9de eeu is die eerste belangrike gebeurtenisse waaroor die monnike in hul kronieke berig. In 881 is die abdy deur Noormanne geplunder en aan die brand gesteek.
Kirkwall

**Kirkwall** is die grootste nedersetting en hoofstad van die Skotse Orkney-eilande. Dit het 'n bevolking van sowat 8&nbsp;686 in 2006 gehad. Die naam Kirkwall kom vanaf die Oudnoorse woord "Kirkjuvagr", wat *Kerkbaai* beteken.

## Verwysing 
* Kirkwall.  (2008). Encyclopædia Britannica. Deluxe Edition.  Chicago: Encyclopædia Britannica
Zaria

duimnael|links|Kanogate

**Zaria** is 'n groot stad in die noorde van Nigerië en het 'n bevolking van 1&nbsp;018&nbsp;827 in 2007 gehad en het 'n oppervlakte van 300 km². Die stad lê in die deelstaat Kaduna.
León, Meksiko

**León** (Spaans amptelik: *León de los Aldama*) is die hoofstad en grootste stad van die Meksikaanse deelstaat Guanajuato en dit is op 20 Januarie 1576 deur Spanjaarde onder Martín Enríquez de Almanza gestig. Die stad het in 2020 'n bevolking van 1&nbsp;721&nbsp;199 en van 2&nbsp;140&nbsp;354 in die metropolitaanse gebied gehad en beslaan 'n oppervlakte van 1&nbsp;219,67&nbsp;km².

León is geleë sowat 400&nbsp;km noordwes van die metropolitaanse gebied van Meksikostad, noordoos van die stede Guadalajara en Zapopan en suid van Monterrey.

Die verwerking van leer word as belangrikste nywerheidsektor van die stad beskou. Die vrugbare riviervallei rondom die stad word gebruik vir intensiewe landbou en naby die stad word goud-, silwer- en kopermyne bedryf. Dit was een van die gasheerstede tydens beide die FIFA Sokker-Wêreldbekertoernooi in 1970 en FIFA Sokker-Wêreldbekertoernooi in 1986.

Lêer:ExpiotorioLeonMexico.JPG|Die kwytskeldend-tempel.
Lêer:CasaMunicipalLeonMX.JPG|Die munisipale paleis.

## Eksterne skakels 
*  
*  Amptelike webwerf
Dmitri II van Twer

**Dmitri van Twer** of **Dmitri die Verskriklike Oë** (Russies: Дми́трий Миха́йлович Тверcко́й, Дми́трий Гро́зные О́чи; 1299 – 15 September 1326) was van 1318 tot 1326 die prins van Twer en van 1322 tot 1326 die grootprins van Wladimir. Hy was die seun van Michail van Twer en Anna van Kasjin.

Dmitri het sy pa se stryd teen Joeri III van Moskou voortgesit vir die amp van grootprins van Wladimir, wat die hoofprins van Rusland was en deur die khan van die Goue Horde aangestel is.

Ná Joeri se gekonkel, wat gelei het tot die toekenning van die amp aan hom en die teregstelling van Michail in 1318, het Michail se seuns, Dmitri en Aleksander, ’n reeks oorloë teen Joeri gemaak en hom by die Horde verkla. Dit het daartoe gelei dat Dmitri die amp van grootprins in 1322 gekry het en hy Joeri drie jaar later vermoor het. Dmitri self is vir die moord in hegtenis geneem en in 1326 deur die khan laat teregstel.

## Verwysings 
## Eksterne skakels 
* Die Grootprinse van Wladimir  
* 20px|links Hierdie artikel is vertaal vanuit die Engelse Wikipedia
Aleksander van Twer

**Aleksander** (Russies: Александр Михайлович Тверской; 7 Oktober 1301 – 29 Oktober 1339) was as Aleksander I prins van Twer en as Aleksander II grootprins van Wladimir.

## Lewe 
Aleksander was die tweede oudste seun van Michail van Twer en Anna van Kasjin. In 1326 het hy sy broer, Dmitri, opgevolg as grootprins van Wladimir nadat Dmitri Joeri III van Moskou vermoor het uit wraak vir die dood van hul pa en Dmitri toe deur die khan van die Goue Horde laat teregstel is.

In 1327 het ’n Tartaarse amptenaar van die Goue Horde, Shefkal, en ’n groot gevolg in Twer aangekom. Hulle het in Aleksander se paleis gebly en die stad begin terroriseer deur hot en haar te roof en moor. Gerugte het versprei dat Shefkal die prins wou vermoor, self die troon oorneem en Islam aan die stad opdwing. Op 15 Augustus 1327 het ’n skare tydens ’n beweerde rooftog op die Tartare afgestorm en hulle vermoor. Shefkal en die res van sy wagte is aan die brand gesteek.

Iwan I van Moskou, die broer van Joeri III van Moskou wat in 1322 deur Dmitri vermoor is, het na die Goue Horde se hoofstad, Sarai, gegaan en die khan oorreed om die amp van grootprins van Wladimir aan Moskou toe te ken. Die khan het Iwan ook met ’n leër van 50 000 man na Twer gestuur om die stad te straf. Aleksander en sy gesin het na Nowgorod gevlug, maar was nie welkom daar nie uit vrees vir die Tartare. Hulle het toe na Pskof gegaan.

Pskof het Aleksander nie net verwelkom nie, maar ook hul prins gemaak. Om te keer dat ’n Tartaarse leër Pskof aanval, wou Aleksander die stad verlaat, maar die inwoners wou hom nie laat gaan nie. In 1329 het Iwan en ander prinse oorlog teen Pskof verklaar. Aleksander het na Litaue en van daar na Swede gevlug. Hy het ’n jaar en ’n half later na Pskof teruggekeer.

## Dood 
In 1335 het hy sy seun, Fjodor, na die Horde gestuur om om vergifnis te pleit. Twee jaar later is hy self daarheen. Die khan het hom vir eers vergewe en na Twer teruggestuur. Dit het gelei tot verdere vyandelikheid met Moskou. Op 29 Oktober 1339 is Aleksander en Fjodor op bevel van die khan in Sarai tereggestel.

## Verwysings 
## Eksterne skakels 
* Biografie by hrono.ru 
* Biografie by rulex.ru 
* Stamboom van Aleksander van Twer 

20px|linksHierdie artikel is vertaal vanuit die Engelse Wikipedia